ይንቀሳቐሱ እዮም። ግን እንታይ ይመስለካ፡ አባላትና ብዙሕ ጸገምን ተጽዕኖን እዩ ዘጋጥሞም። ንኽንቀሳቐሱ ናጽነት የድልዮም። እቲ ኣሰራርዓ ንዓና ዝምልከት እዩ። ግን በቲ እንደልዮ ደረጃ እዩ ዝኸይድ ዘሎ። ምስቲ ናይ ህወሓት ዝዓናቕፎ ግን ኣብ ትግራይ ዘለና ምንቅስቓስ እኹል እዩ። ንግዚኡ ብዙሕ ሓደጋ ከጋጥሞም ስለዝኽእል፡ ድሕነት መራሕትን ኣባላትናን ንምሕላው ኣብያተ ጽሕፈት ብወግዒ ክፍለጡ ኣይንደልን ኢና። ከምኡ ኮይኑ ግን ኣብ ትግራይ እኹል ህላወን ምንቅስቓስን ኣሎና ኢልና ኢና ንኣምን። -ሰፍ ዘይብል ዋጋ ዝኸፈልናሉ መሰል ኢና ንጥቀም ዘለና- ኣባል ፈጻሚት ስራሕ ህወሓት ኣይተ ጌታቸው ረዳ "ተቓዋሚ ምዃን ንህዝቢ ትግራይ ምኽሓድ ማለት ከምዘይኮነ ካብቶም መድረኻት ክትዕ ርኢና" ካልኣይ ነገር ህዝቢ ትግራይ ኣብ ክልል ትግራይ ጥራይ ኣይኮነን ዝርከብ። ኣብ ኣዲስ አበባ ኣስታት እውን ኣስታት 1.5 ሚልዮን ዝኸውን ትግራዋይ አሎ። ኣብ ካልእ ከባቢታት እውን ብዙሓት ተወለድቲ ትግራይ ኣለው። ስለዚ ንረኽቦም ኢና። አባላት እውን ንምልምል ኢና። ብኣጠቓላሊ፡ ንትግራዋይ ጥራሕ ዘይኮነ ንመላእ ኢትዮጵያዊ ኢና ንቃለስ። ስለዚ ኩሉ ሃገርና እዩ። ትግራዋይ ዝርከበሉ ኩሉ ናይ ኢትዮጵያ ክፍሊ ይምልከተና እዩ። ብሓፈሽኡ ብልጽግና ሃገራዊ ፓርቲ እዩ። ኣድላይ ኣብ ዝኾነሉ ግዜ ከኣ መዋቕርና እንታይ ከምዝመስልን ብዝሒ ኣባላትናን ክንገልጽ ኢና። ይቕሬታ ኣቶ ነብዩ፣ ኣቐድም ኣቢልካ ኣብ ክልል ትግራይ ከም ልብና ክንቀሳቐስ ዝዓገተና ለበዳ ኮቪድ 19 እዩ ኢልካ ኔርካ። ኣብ ኣዲስ ኣበባ እውን ለበዳ ኮቪድ ኣሎ። ኣብ ኣዲስ አበባ ከአ ሰፊሕ ምንቅስቓስ ትገብሩ ኣለኹም። ኮቪድ-19 ኣብ ኩሉ ዘሎ ሽግር እዩ። ኣብ አዲስ አበባ ኮቪድ የለን ኣይበልኩኻን። ኮቪድ ኣብ መላእ ዓለም ኣሎ። እቲ ዘሕድሮ ተጽዕኖ እውን ዝተፈልጠ እዩ። ኣብ ትግራይ ዘሎ ፍሉይነት ግን ከረድእ። ንኣብነት ናብቲ ክልል ክትኣቱ እንከለኻ ኣብ ሓደ ናይ መጽንሒ ቦታ ክተጸንሕ ትግደድ። ከምኡ ዝግበር ከኣ ነቲ ቫይረስ ንምቁጽጻር ዘይኮነ ፖለቲካዊ ጸቕጢ ንምፍጣር እዩ። ኣብ አዲስ አበባ ግን ካብ ወጻኢ ሃገር ንዝመጽአ እንተዘይኮይኑ ካብ ክልል ንዝመጽአ ኣብ መወሸቢ ቦታ ከምዝጸንሕ ኣይግበርን እዩ። ኣብ ትግራይ ግን ካብ ማንም ክፍለ ሃገር ክትመጽእ እንከለኻ ግዱድ መጽንሒ ቦታ ኣሎ። እዚ ኮነ ተባሂሉ ተጽዕኖ ንምሕዳር ዝተገብረ እዩ። እቲ ለበዳ ኣብ ኩሉ እኳ እንተሎ ኣብ ትግራይ ግን ፍልይ ዝበለ ኩነታት እዩ ዘሎ። ቅድሚ ሕጂ ኣብ ሓደ ቃለ መጠይቕ፡ ላዕለዎት ናይ ህወሓት አባላት፡ ኣባላት ብልጽግና ትግራይ ኮይኖም ኢልካ ኔርካ። በዓል መን ምዃኖም ሳዕቤን ስለዘለዎ ዲኹም ዘይገለጽኩሞ ወይስ ንፕሮፓጋንዳ ዝበልኩሞ እዩ ነይሩ?
